**Položaj LGBT osoba u**  
**Urugvaju**  
**República Oriental del Uruguay**| 

|  |  |
| --- | --- |
| Zastava Urugvaja | Zastava duginih boja |
| Zastava Urugvaja | Zastava duginih boja |

 |
| **Legalizacija** | Da – od 1934. |
| **Antidiskriminacioni zakoni** | Da – od 2004. |
| **Uzrast seksualne saglasnosti** | Da – Izjednačeno na 15 od 1994. |
| **Brak** | Da - Od 2013. |
| **Istopolna zajednica** | Da – od 2008.Istopolne zajednice u Urugvaju |
| **Usvajanje** | Da - od 2009. |
| **In vitro fertilizacijaza lezbejke** | Da - Od 2013. |
| **Vojska** | Da |
| **Zakonska promena pola** | Da |
| **Događaji** | Montevideo Pride |
|  LGBT portal |

**LGBT ljudska prava u Urugvaju** se nalaze na nivou iznad proseka za Južnu Ameriku. Istopolni odnosi su legalni, postoji antidiskriminacioni zakon i gejevi i lezbejke mogu otvoreno da služe u vojsci. Takođe, istopolni parovi mogu da zasnivaju priznate građanske zajednice, koje im daju gotovo sva prava koja su garantovana brakom.

Dekriminalizacija homoseksualnosti
----------------------------------

Homoseksualnost je dekriminalizovana 1934. godine. Uzrast seksualne saglasnosti je izjednačen za istopolne i heteroseksualne odnose na 15 godina.

Zabrana diskriminacije
----------------------

Širenje mržnje u odnosu na seksualnu orijentaciju je zabranjeno od 2003. godine, a 2004. godine je donet antidiskriminacioni zakon, koji štiti od raznih oblika diskriminacije uključujući i seksualnu orijentaciju i rodni identitet. Zakon predviđa formiranje posebne komisije koja će imati zadatak da radi na donošenju niza zakona u borbi protiv diskriminacije. Komisija je formirana 21. marta, 2007. godine.

Istopolna partnerstva
---------------------

*Glavni članak: Istopolne zajednice u Urugvaju*
Urugvaj je prva južnoamerička država koja je donela zakon o istopolnim zajednicama na nacionalnom nivou (u nekim državama postoje samo u određenim distriktima ili gradovima). Senatorka Margarita Percovich, autorka zakona, rekla je da bi zakon trebalo da daje ista prava koja su data brakom. Prema zakonu, parovi da bi se registrovali, morali bi da žive bar pet godina zajedno. Parovi dobijaju povlastice u zdravstvu, prava u vezi sa osiguranjem, roditeljstvom i penzijom. Takođe, zakon predviđa da i istopolni i heteroseksualni parovi mogu da stupe u građansku zajednicu. Zakon je usvojen 30. novembra, 2007. godine u kongresu, nakon što je u nešto drugačijoj formi bio prihvaćen u senatu početkom iste godine. Zakon je konačno usvojen 19. decembra, 2007. u oba doma, a stupio je na snagu 1. januara, 2008.

### Usvajanje dece od strane istopolnih parova

Zakon koji omogućava usvajanje dece od strane istopolnih parova je izglasan u donjem domu parlamenta 28. avgusta, 2009. godine. dok je Senat glasao 10.9. 2009. (17-6) čime je zakon konačno usvojen. Urugvaj je time postao prva država u Južnoj Americi koja je dozvolila usvajanje dece od strane gej i lezbejskih parova.

Vojna služba
------------

Od maja, 2009. godine gejevi i lezbejke mogu otvoreno da služe u vojsci Urugvaja, nakon što je ministar odbrane potpisao dekret koji garantuje da regrutna politika više neće diskriminisati na osnovu seksualne orijentacije.

Zakonske odredbe o transrodnosti
--------------------------------

Transeksualne osobe imaju prava da promene svoje ime od svoje 12 godine.

Vidi dalje
----------


|  |  |
| --- | --- |
|  | ***Portal LGBT***  |

* Istopolne zajednice u Urugvaju
* Ljudska prava u Urugvaju

Spoljne veze
------------

* OutInUruguay (engleski)